"• Puo le moono di tsamaelane le ditiragalo. • Matshwao a puiso a tsamaelane le puisano 4.6.1 Sekao sa mmuisano Mmuisano magareng ga mosetsana le mmaagwe ka ga ditsala tse di dirisang diritibatsi. Botsalo: Kgodiso! Kgodiso: Mma! Botsalo: Tsamaela kwano. Kgodiso: Ke nna yo mma. Botsalo: Ngwanaka o a itse ditsala tse di dirang selo se wena o sa se direng ga di a siama, di kotsi. Kgodiso: O raya jang mma? Botsalo: Ka dinako dingwe ditsala tse tsa gago tse di dirisang diritibatsi di tlaa dira gore mapodisi a go tlhakanyetse le bona motsing ba ba tshwarang. Kgodiso: Ao, jang jalo? Botsalo: Le fa wena o sa di dirise mme o nna le bona, go raya gore o tlola molao ka go sa ba thibele go dira jalo kgotsa ka go sa ba ise kwa molaong. Kgodiso: Ao, mma! O raya gore ke ka tshwarelwa seo fela? Botsalo: Ee ngwanaka, sona seo fela! Kgodiso: Ija, ke ntse ke sa itse, fela ke a leboga mma ke tlaa itlhokomela. Botsalo: Go itumetse nna ngwanaka fa o lemogile. Nta ke ye go tlhola mmaagwe Morapedi. O sale o tlhatlhega dipitsa. Kgodiso: Go siame mma, o tsamaye sentle 24 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"